ועדת העבודה, הרווחה והבריאות, כנסת 23, פרוטוקול מספר 35, 2020-08-03 10:23

חיים כץ: בוקר טוב.

חיים כץ: היום יום שני בשבוע, ה-3 באוגוסט 2020, י"ג באב התש"ף ואני מתכבד לפתוח את ישיבת ועדת העבודה, הרווחה והבריאות.

חיים כץ: על סדר היום הקמת ועדת משנה לעניין הטיפול והסיוע לנפגעי הלם קרב.

חיים כץ: לאור שני דיונים שערכנו בוועדה, שני דיונים עם הרבה אמוציות, אני חושב שהנושא הזה ראוי להיות מטופל בצורה יותר ממצה מזו שלוועדה יש זמן להקדיש לו.

חיים כץ: בתחום הרחב של הנושאים שנדונים בוועדה ובזמן הבלתי נודע שיש לנו לקדנציה הזאת, אנחנו צריכים להספיק לעשות כמה דברים.

חיים כץ: לכן אני מציע להקים תת-ועדה שתעסוק בנושאים הבאים, כפיט שתקריא היועצת המשפטית.

יעל סלנט: אני מזכירה את כל הדברים שעלו כאן בדיונים האחרונים.

חיים כץ: תקריאי במה שהיא תעסוק.

יעל סלנט: הוועדה תעסוק בנכי צה"ל המוכרים על תביעה פוסט טראומה ובמי שקיבל הכרה כנכה צה"ל ובכלל זה בסוגיות הבאות:

יעל סלנט: תהליך ההכרה בנכי צה"ל התובעים הכרה על רקע פוסט טראומה ובכלל זה משך הזמן שאורך הליך ההכרה, הקשיים בהליך ההכרה, התנהלות אגף השיקום, בחינת הצורך בסיוע משפטי – למרות שתיקון חוק יצטרך לבוא לוועדה כמובן, אם יוחלט – היבטים של סיוע במימוש זכויות, הטיפול בנכי צה"ל המוכרים על רקע של פגיעת פוסט טראומה והסיוע הניתן להם, ובכלל זה הזכאויות שלהן הם זכאים ממשרד הביטחון, ההיבטים השיקומיים הקשורים לטיפול בנושא כגון סיוע והשתלבות ותעסוקה וטיפול בפגיעות הנלוות לפגיעת הפוסט טראומה.

יעל סלנט: הטיפול במשפחת הנכה כחלק מהשיקום ובכלל זה טיפול פסיכולוגי לבני משפחתו של הנכה וכמובן עוד נושאים שקשורים לנושאים האלה, רשימה שהיא לא ממצה.

חיים כץ: הגדרנו כאן שאלה נכי צה"ל שלא יתברר לנו שמדובר בפוסט טראומה של מי שנפל מבניין.

חיים כץ: תחמנו את העניין הזה.

חיים כץ: אני מציע שחבר הכנסת אופיר סופר יהיה יושב ראש הוועדה והחברים בה יהיו: אופיר כץ, מאי גולן, עידן רול ומשה אבוטבול.

חיים כץ: אתה מוכן להיות יושב ראש הוועדה?

אופיר סופר: מוכן.

חוה אתי עטייה: תהיה אפשרות להצטרף אם בהמשך חבר כנסת ירצה בכך?

חיים כץ: אנחנו נדבר על זה כאן בדיונים בוועדה, אם יש אפשרות להצטרף.

חיים כץ: מי בעד?

חיים כץ: מי נגד?

חיים כץ: אושר

חיים כץ: תודה רבה.

חיים כץ: אושר פה אחד, ברוב של שלושה חברי כנסת שנמצאים כאן.

חיים כץ: אני מאחל לך שתעשה עבודה פורייה.

חיים כץ: יש לך מטלה לא קלה.

חיים כץ: אתה צריך להיכנס לעניינים ולעזור למצוקותיהם של לא מעט אנשים.

חיים כץ: אתה תקבל כאן סיוע.

חיים כץ: אתה מבין שוועדת המשנה מכינה את מה שהיא מכינה ובסוף היא באה וממליצה למליאת הוועדה, אבל אנחנו מתייחסים לעבודתך ברצינות המרובה וננסה או נעשה כמיטב יכולתנו לעזור לך.

חיים כץ: אם אתה רוצה לומר משהו, בבקשה.

אופיר סופר: אני קודם כל רוצה להגיד תודה רבה.

אופיר סופר: אני מתרגש מאוד וניגש בחיל ורעדה לקחת את האחריות על העניין הזה.

אופיר סופר: אני אומר שבשבועות האחרונים אני מקבל המון פניות, כמו שגם הוועדה מקבלת, ואני רק מבין כמה הבור הוא הרבה יותר עמוק וכל פעם אני נחשף לעוד ועוד.

אופיר סופר: לי היו שני רס"פים.

אופיר סופר: היה רס"פ שנותן הסברים והיה רס"פ שנותן תוצאות.

אופיר סופר: הייתי אומר לרס"פ שאני יודע לזהות מי מטפל במה לפי ההסברים ולפי התוצאות.

אופיר סופר: זה הסיפור.

אופיר סופר: עכשיו אני עובר לשלב שאני צריך לתת את התוצאות ולא את ההסברים.

חיים כץ: אתה יודע, יש שני סוגי אנשים.

חיים כץ: יש מצליחים ויש מסבירים.

חיים כץ: מי שמסביר, נכשל.

חיים כץ: מי שמצליח, לא צריך להסביר.

חיים כץ: כשהבן שלי הלך למבחן, אם הוא הוציא 40, מה שלא קרה, אז היו תירוצים.

חיים כץ: כשהוא הוציא 99, הייתי שואל אותו למה חסרה לו נקודה.

חיים כץ: בהצלחה.

חיים כץ: תודה רבה.

חיים כץ: הישיבה נעולה.